tartuNLP/wikipedia-smugri-20251201 huggingface dataset:
Lordkantsler

Lordkantsler (inglise keeles "Lord Chancellor"), ametlikult täistiitliga Suurbritannia lord-ülemkantsler ("Lord High Chancellor of Great Britain") on Ühendkuningriigi riiklik ametikoht, traditsioonilisest tähtsaim riigi suurametnikest.
Ta nimetab ametisse valitsev monarh peaministri ettepanekul. Enne ühtse Suurbritannia kuningriigi moodustamist 1707. aasta uniooniaktiga olid Inglismaa ja Šotimaa kuningriikidel eraldi lordkantslerid. Kuni |Iiri Vaba Riigi loomiseni 1922. aastal oli eraldi lordkantsler ka Iirimaal.
Lordkantsleri ülesannete hulka kuulub muuseas Suure Riigipitsati ("Great Seal of the Realm") eest vastutamine.
Alates 5. juulist 2024 on lordkantsleriks Shabana Mahmood.
Midloth'i kampaania

Midloth'i kampaania (inglise keeles "Midlothian campaign") oli Briti Liberaalse Partei poliitiku William Ewart Gladstone'i poolt aastatel 1878–1880 peetud välispoliitikat käsitlevate kõnede sari. Seda on peetud maailma esimeseks valimiskampaaniaks. See sai nime Midlothiani valimisringkonna järgi, kus šoti päritolu Gladstone 1880. aasta valimistel edukalt kandideeris.
Peaminister Benjamin Disraeli proovis avalikkuse tähelepanu majanduskriisist välispoliitikale suunata ning hakkas oma kampaanias rääkima halvenevatest suhetest Türgiga. Gladstone hakkas vastukaaluks oma kõnedes valitsust süüdistama majanduslikus saamatuses, seadusandluse eiramises ja välisasjadega toimetulematuses.
Midloth'i kampaania ühendas Liberaalse Partei Gladstone'i taha ja viis liberaalid 1880. aasta valimisvõidule.
Vahemere lepingud

Vahemere lepingud olid 1887. aastal sõlmitud rahvusvahelised lepped. Need allkirjastati 12. veebruaril (Saksamaa vahendusel Suurbritannia ja Itaalia), 24. märtsil (Suurbritannia ja Austria-Ungari) ning 4. mail (Suurbritannia ja Hispaania). Täiendavad noodid saadeti 12. detsembril.
Ametlikult oli lepingute eesmärk hoida "status quo" Vahemerel. Tegelik eesmärk oli takistada Venemaa laienemist Balkani poolsaarel ja ära hoida venelaste kohalolu Dardanellidel ja Bosporusel. Sellega säilitati ka Osmanite Riik. Lisaks kaitsesid lepingud Itaalia huve Prantsusmaa vastu. Seega ühendasid Vahemere lepingud Venemaa-vastased jõud Balkani poolsaare küsimustes ja Prantsusmaa-vastased jõud Põhja-Aafrika küsimustes.
Saksa kantsler Otto von Bismarcki arvates olid lepingud Saksamaale (mis ei olnud nende osa) kasulikud, kuna tõi Suurbritannia lähemale Kolmikliidule (Saksamaa, Itaalia ja Austria-Ungari). Vahemere lepingud läksid "de facto" vastuollu 1887. aasta Saksa-Vene taaskindlustuslepinguga, mille salaprotokollidega Saksamaa Venemaa ekspansiooni toetas.
Tuneesia vallutamine Prantsusmaa poolt

Tuneesia vallutamine Prantsusmaa poolt olid sõjad, millega Prantsusmaa hõivas Tuneesia. Vallutuse esimene osa toimus 28. aprillist 12. maini 1881, sellega tungiti riiki, hõivati see ning allkirjastati kaitseleping. Pärast seda suruti maha 10. juunist 28. oktoobrini 1881 toimunud vastuhakk. Tuneesiast tehti Tuneesia Protektoraat, mis kestis kuni Tuneesia iseseisvumiseni 1956. aastal.
Brigaad (täpsustus)

NSV Liit.
Tööbrigaad on töötajate kogum, kes töötavad ühise töökäsu ja tasustamise alusel.Brigaaditöö meetod oli NSV Liidus üks töö juhtimise viis, mida kasutati rahvamajanduses, Eesti NSVs ehituses ja põllumajanduses.
Nikerseen

Nikerseen ("Simocybe") on šampinjonilaadsete seltsi kuuluv perekond seeni.
Tenjen Sherpa

Tenjen Sherpa, ka Tenjen Lama Sherpa (1988 Sańkhuvāsabhā ringkond, Koshī provints – 8. oktoober 2023 Xixabangma) oli Nepali šerpa alpinist.
Ta oli tõusnud kõigi (14) üle 8000 meetri kõrguste mägede tippu. Kokku kulus tal selleks viis aastat (2018–2023). Tema 14. tipp oli K2 (8611 m) (tipus 27. juulil 2023).
Eberhard Jurgalski hallatav veebisait "8000ers.com" kandis Tenjen Sherpa saidi poolt koostatava kõigi kaheksatuhandeliste tippu jõudnute nn "uude nimistusse".
Ta jäi kadunuks 7. oktoobril 2023 Xixabangma mäel puhkenud laviinis. Hiina võimud kuulutasid Tenjen Sherpa surnuks 8. oktoobril.
Restauratsioon (Hispaania)

Restauratsioon (hispaania keeles "Restauración"; ka Bourbonide restauratsioon ("Restauración borbónica")) oli ajajärk Hispaania ajaloos Hispaania Esimese ja Teise Vabariigi vahel aastatel 1874–1931. Restauratsiooniperiood algas 29. detsembril 1874 kindral Arsenio Martínez Campose riigipöördega, kui kuulutati taas välja Hispaania Kuningriik, ning troonile tuli kuningas Alfonso XII. Periood lõppes 14. aprillil 1931, kui kuulutati välja Hispaania Teine Vabariik.
Restauratsioon algas pärast peaaegu sajandit ebastabiilsust ja mitut kodusõda, uue poliitilise süsteemi nimeks sai "turno" ning selle põhimõte oli lasta liberaalidel ja konservatiividel kordamööda valitseda (see saavutati tihti valimispettusega). Süsteemi kritiseerisid vabariiklased, sotsialistid, anarhistid, baski rahvuslased, katalaani rahvuslased ja karlistid.
Ulla Tapaninen (tehnikateadlane)

Ulla Pirita Tapaninen (neiuna Ulla Pirita Seppälä; sündinud 30. augustil 1969 Helsingis) on Soome tehnikateadlane, logistikaekspert.
Haridus.
Lõpetas Helsingis 1988. Omandas tehnikateaduste magistri (1993), litsentsiaadi (1996) ja doktori (1997) kraadi tööstustehnika ja tööstusjuhtimise alal Helsingi tehnikaülikoolis ning filosoofiamagistri kraadi 1996 Cranfieldi Ülikoolis Suurbritannias.
Töökäik.
Oli Helsingi Tehnikaülikooli teadur 1992–1996, laevandusettevõtte Finnlines keskkonna- ja arendusjuht 1996–2005, Turu Ülikooli mereveonduse logistika professor 2006–2012, projektijuht ja osakonnajuhataja 2012–2021. Aastast 2021 töötab Tallinna Tehnikaülikooli Eesti Mereakadeemias: kaasprofessor tenuuris 2021–2024, alates 2024 täisprofessor tenuuris.
Teadustöö.
Põhilised uurimisvaldkonnad: mereveonduse logistika ja tehnoloogia, laevanduse keskkonnaprobleemid, Helsingi-Tallinna transpordiühendused.
Sophie Lavaud

Sophie Lavaud (sündinud 15. mail 1968 Lausanne'is Šveitsis) on prantsuse alpinist.
Ta on esimese prantslasena tõusnud kõigi (14) üle 8000 meetri kõrguste mägede tippu. Kokku kulus tal selleks 11 aastat (2012–2023). Tema 14. tipp oli Nanga Parbat (8125 m) (tipus 26. juunil 2023).
Eberhard Jurgalski hallatav veebisait "8000ers.com" kandis Sophie Lavaud' saidi poolt koostatava kõigi kaheksatuhandeliste tippu jõudnute nn "uude nimistusse".
Sophie Lavaud omab Prantsusmaa, Šveitsi ja Kanada kodakondsust.
Tunise Beiriik

Tunise Beiriik (araabia keeles بايلك تونس) oli "de facto" iseseisev riik praeguse Tuneesia aladel, "de jure" kuulus see Osmanite Riigi koosseisu. Riik sai alguse 1705. aastal ning lõppes 1881. aastal Prantsusmaa sissetungi ning protektoraadi väljakuulutamisega. Tuneesias oli võimul Husainiidide dünastia ja selle monarh oli Tunise bei. Pärast prantslaste sissetungi jäid Husainiidid ja beid troonile, kuid neil oli vaid esinduslik roll ning reaalset võimu polnud.
Beid allusid teoorias Kõrgile Väravale, kuid said aastate jooksul järk-järgult kuni iseseisvumiseni autonoomiat juurde. Aastatel 1861–1864 muutus Tuneesia konstitutsiooniliseks monarhiaks, kuna vastu võeti Aafrika ja araabia maailma esimene põhiseadus. Beiriigil oli oma raha, sõltumatu sõjavägi ning 1831. aastast ka oma lipp, mis on kasutusel siiani.
Bei institutsioon kaotati 25. juulil 1957, aasta pärast Tuneesia iseseisvumist.
Dong Hong Juan

Dong Hong Juan (sündinud 1981) on hiina naisalpinist.
Ta ronis 2013. aastal maailma kõrgeima mäe Džomolungma (8848 m) tippu. Aastatel 2014–2018 tõusis ta veel seitsme kaheksatuhandelise mäe tippu.
Eberhard Jurgalski hallatava veebisaidi 8000ers nõuete täitmiseks pidi Dong uuesti ronima Manaslu, Broad Peaki, Annapurna, Dhaulagiri ja Xixabangma tippu, seekord kindlasti peatippu. 2022. aasta lõpuks saigi Dong endale kirja 13 korrektset tipputõusu ja teha jäi veel ainult üks tipp.
Pärast 26. aprillil 2023 edukat Xixabangma (8027 m) tipputõusu teatati meedias, et Dong on tõusnud kõigi (14) üle 8000 meetri kõrguste mägede tippu. Kokku kulus tal selleks 10 aastat (2013–2023).
Veebisait 8000ers.com kandis Dong Hong Juani saidi poolt koostatava kõigi kaheksatuhandeliste tippu jõudnute nn "uude nimistusse".
Bulgaaria kriis (1885–1888)

Bulgaaria kriis olid sündmused Balkani poolsaarel aastatel 1885–1888, mis mõjutasid Euroopa kontserdi riikide jõudude tasakaalu ja Austria-Ungari ning Venemaa vahelisi pingeid. See oli üks pikemaajalise Balkani kriisi episoodidest, Balkani poolsaare rahvad püüdlesid iseseisvuse poole Osmanite Riigi alt ja hakasid tekkima rahvusriigid (balkaniseerumine). Riikide vahel tekkis lühiajalisi hapraid liite, mis lõpuks päädis esimese maailmasõja puhkemisega.
Kindlustusleping (1887–1890)

Kindlustusleping oli salajane lepe Saksamaa ja Venemaa vahel, mis kehtis aastatel 1887–1890. Sellest teadsid vaid Berliini ja Peterburi kõrgemad ametnikud. Kindlustusleping oli osa Saksa kantsleri Otto von Bismarcki liitude ja lepingute võrgustikust, millega ta proovis ühelt poolt hoida rahu Euroopas ning teiselt poolt tagada Saksamaa majandusliku, diplomaatilise ja poliitilise domineerimise. Leping vähendas pingeid Saksamaa ja Venemaa vahel.
Kindlustuslepinguga võtsid pooled endale kohustuse jääda neutraalseks, juhul kui teine pool peaks sattuma konflikti mõne kolmanda suurriigiga, erandid tehti juhuks, kui Saksamaa peaks ründama Prantsusmaad või Venemaa Austria-Ungarit. Saksamaa tuli Venemaale vastu muutes oma hoiakut Bulgaaria ja Ida-Rumeelia osas, tunnustas Venemaa mõjusfääri nendes piirkondades ning lubas aidata Venemaal kontrollida Musta merd. Kui Bismarck 1890. aastal erru läks, veensid tema oponendid Saksamaa keisrit, et kindlustusleping on liiga venemeelne ning seda ei tohiks uuendada. Nii leping ise kui 1ka selle tühistamine olid salajased. Venemaa ei tahtnud kindlustuslepingut tühistada ning pidi hakkama otsima uusi liitlasi, sellega sai alguse Prantsuse-Vene liit. Ajaloolaste hinnangul oli uus liit Saksamaa jaoks katastroofiline ning üks esimese maailmasõja põhjustest.
Kännumütsik

Kännumütsik ("Mycena galericulata") on mütsikuliste sugukonda kuuluv seeneliik.
Bernhard von Bülow

Bernhard Heinrich Karl Martin, Bülowi vürst (saksa keeles "Bernhard Heinrich Karl Martin Fürst von Bülow"; 3. mai 1849 – 28. oktoober 1929) oli Saksamaa poliitik, 1900–1909 Saksa riigikantsler ja Preisimaa ministerpresident. Tema poliitika ("Weltpolitik") eesmärk oli muuta Saksamaa ülemaailmseks suurjõuks. Kuigi tema ametiajal arenesid kiiresti nii Saksamaa majandus kui tehnoloogia, suutis ta rikkuda suhted Suurbritannia ja Prantsusmaaga, mis aitas kaasa Saksamaa Keisririigi hävitanud esimese maailmasõja puhkemisele.
Bülow sündis taani-saksa aadliperekonda ning astus oma isa Bernhard Ernst von Bülowi eeskujul diplomaatilisse teenistusse. Ta ajas sekretärina välispoliitikat Otto von Bismarcki valitsuses. Pärast seda oli mh suursaadik Roomas, kuni keiser Wilhelm II ta 1897. aastal välisministriks määras. Kolm aastat hiljem sai temas pärast vürst Chlodwigi tagasiastumist riigikantsler.
Kantslerina ajas Bülow kodumaal konservatiivset ja ettevaatlikut poliitikat, samas välispoliitikas toetas ta ambitsioonikat ekspansionismi. Ta reageeris Prantsusmaa katsetele hõivata Marokot, mis tekitas esimese Maroko kriisi, vihastas nii prantslasi kui britte ja tugevdas Entente cordiale'i. Aastal 1908 avaldati Daily Telegraph afääri käigus tema mõõdutundetud väljaütlemised, millega said kahjustada Saksamaa välissuhted ja keisri maine. Ta kaotas nii keisri kui Riigipäeva toetuse ja astus 1909. aastal tagasi.
Bülow kolis pärast tagasiastumist Rooma, kus ta elas elu lõpuni. Ta naasis diplomaatiasse 1914. aastal Saksamaa ajutise suursaadikuna Itaalias, kuid ei suutnud kuningas Vittorio Emanuele III-t veenda esimese maailmasõjaga Keskriikide poolel liituma. Ta suri 1929. aastal 80-aastaselt.
Weltpolitik

Weltpolitik (saksa keelest "Maailmapoliitika") oli Saksamaa välispoliitiline suund 19. sajandi lõpus ja 20. sajandi alguses, mida juhtis peamiselt keiser Wilhelm II. See poliitika kujutas endast Saksamaa püüdlust saada ülemaailmseks suurvõimuks ja koloniaalimpeeriumiks.
"Weltpolitik" sai alguse 1890. aastatel ja kestis kuni esimese maailmasõjani. Selle eesmärgid olid Saksamaa mõjuvõimu laiendamine maailmas, oma koloniaalimpeeriumi loomine ja mereväe tugevdamine konkureerimaks Suurbritanniaga. Olulised sammud selle saavutamiseks olid Saksa laevastiku kiire laiendamine admiral Alfred von Tirpitzi juhtimisel, koloniaalne ekspansioon Aafrikas ja Vaikse ookeani piirkonnas ning diplomaatilised pingutused Lähis-Idas, eriti Osmanite Riigiga.
"Weltpolitik" tõi endaga kaasa tagajärjed, nagu suurenenud pinged Suurbritannia ja teiste Euroopa suurriikidega, Saksamaa isolatsiooni rahvusvahelisel areenil ning seda peetakse esimese maailmasõja puhkemise osaliseks põhjuseks.
"Weltpolitik" asendas varasema Saksamaa välispoliitika, mida tuntakse kui "Realpolitik" ja mida juhtis Otto von Bismarck. "Realpolitik" keskendus rohkem Euroopa-sisestele suhetele.
Reaalpoliitika

Reaalpoliitika (saksa keeles "Realpolitik") on poliitiline filosoofia ja lähenemine rahvusvaheliste suhete juhtimisele, mis rõhutab praktilist ja pragmaatilist lähenemist, keskendudes võimule ja rahvuslikele huvidele moraalsetest ja ideoloogilistest kaalutlustest enam.
Reaalpoliitika mõiste pärineb 19. sajandi Saksamaalt. Selle võttis kasutusele Saksa poliitik ja kirjanik Ludwig von Rochau 1853. aastal. Selle põhiprintsiibid on pragmatism (otsused põhinevad praktilistel kaalutlustel, mitte ideaalidel), jõudude tasakaal (riigid püüavad säilitada või suurendada oma võimu teiste riikide suhtes), riiklikud huvid (riigi huvid on esmatähtsad) ja diplomaatia (läbirääkimised ja kompromissid on olulised vahendid).
Ajaloolised näited on Otto von Bismarcki poliitika Saksamaa ühendamisel ja Henry Kissingeri lähenemine Ameerika Ühendriikide välispoliitikale külma sõja ajal.
Inxent

Inxent on vald Põhja-Prantsusmaal Pas-de-Calais' departemangus.
Inxent asub u. 8 km Montreuil-sur-Merist põhja pool, tee D127 ääres, Course'i jõe orus.
Lépine

Lépine on vald Põhja-Prantsusmaal Pas-de-Calais' departemangus.
Lépine asub 9 km Montreuil-sur-Merist lõunas, teede N1 ja D140 ristmiku ümbruses.
ʾAsmāʾ al-Thānī

Šeigitar ʾAsmāʾ al-Thānī (araabia keeles أسماء آل ثاني) on Katari kuningliku (emiirliku) perekonna liige, riigiametnik, alpinist ja polaarrändur.
Ta on Katari Olümpiakomitee (QOC) turundus- ja kommunikatsioonidirektor.
Aprillis 2018 osales ta Felicity Astoni juhitud ainult naistest koosnevas polaarekspeditsioonis (retke algusega Svalbardst 15. aprillil), mille käigus al-Thānī esimese katarlasena 21. aprillil jõudis suuskadel põhjapoolusele üle Põhja-Jäämere liikuva pakijää.
2022. aasta alguses käis ta Antarktise mandri kõrgeima mäe Vinsoni (4892 m) tipus.
Mägironijana on al-Thānī esimesena araabia naistest tõusnud kaheksatuhandelise mäe tippu lisahapnikku kasutamata (Manaslu, 2021). Mais 2024 32-aastaselt üritas ta teist korda ronida Everesti tippu, kuid seekord lisahapnikuta.
La Madelaine-sous-Montreuil

La Madelaine-sous-Montreuil on vald Põhja-Prantsusmaal Pas-de-Calais' departemangus.
La Madelaine-sous-Montreuil asub Montreuil-sur-Merist vahetult loodes, tee D139 ääres ja Canche'i jõe kallastel.
Montcavrel

Montcavrel on vald Põhja-Prantsusmaal Pas-de-Calais' departemangus.
Montcavrel asub väikese Bimoise'i jõe orus, 6 km Montreuil-sur-Merist põhja pool, teede D149 ja D150 ristumiskoha ümbruses.
Ernst Seraphim

August Ernst Wilhelm Seraphim (23. juuli 1862 (vkj) Jelgava, Kuramaa kubermang, Venemaa keisririik – juuli 1945 Königsberg, Preisimaa) oli baltisaksa mainekas ajaloolane, pedagoog ja ajakirjanik Liivimaal ja Königsbergis Preisimaal.
Elulugu.
Ernst Seraphim sündis 1862. aastal Jelgavas, Kuramaa kubermangu advokaadi Ferdinand Seraphimi (1827–1894) ja Helene Tilingu (surn. 1870) peres.
Ta õppis pärast Jelgava kubermangugümnaasiumi lõpetamist aastatel 1882–1886 ajalugu Dorpati keiserlikus ülikoolis. Pärast vanemõpetaja eksami sooritamist 1886. aastal õpetas ta 1886–1892 Viljandi maagümnaasiumis. Ta oli Viljandi ja Eestimaa Kirjanduse Ühingu korrespondentliige, 1895. aastast filosoofiadoktor.
Keiser Aleksander III venestamispoliitika tõttu kool suleti. Seejärel sai temast ajalehe "Düna-Zeitung" (1892–1896 toimetaja ja 1896–1909 peatoimetaja) ja Rigaer Tageblatt (1909–1915) väljaandja ja toimetaja ning 1892–1919 töötas ta peamiselt ajakirjanikuna Riias.
1890. aastate keskel sai temast Pansaksa Ühingu Riia kohaliku osakonna liige või esimees. Tema ajal sai Riiast ülesaksaliku liikumise keskus Vene impeeriumis.
Venelased küüditasid ta Esimese maailmasõja ajal Siberisse ning 1915–1917 viibis ta asumisel Siberis (Krasnojarsk, Irkutsk, Jenisseisk). Ta kirjutas nendest aastatest raamatu 1918. aastal. Aastatel 1917–1918 töötas ta Tartus ajalehe Dorpater Zeitung väljaandja ja peatoimetajana. Veebruarist maini 1918 viibis ta taas küüditatuna Krasnojarskis ja töötas siis Saksa 8. armee ülemjuhatuse pressiesindajana Tartus. Jaanuaris 1918 ja maist juulini 1919 töötas Riias päevalehe Rigaer Zeitung peatoimetajana. Pärast seda oli ta lühikest aega Landesveeri pressiesindajana.
1919. aasta sügisel kolis ta Königsbergi ja asus tööle Königsberger Allgemeine Zeitungi idanumbrite toimetajaks, 1919–1930 juhtis Königsberger Allgemeine Zeitungi idapoliitika toimetust, seejärel töötas Königsbergis ajalehtede Deutsche Tageszeitung ja Deutsche Allgemeine Zeitung esindajana. Ta osales elu lõpuni ajakirjandus- ja teaduslikus tegevuses.
Pärast Teise maailmasõja Königsbergi lahingut ja linna vallutamist Punaarmee poolt, suri ta koos abikaasaga nälga.
Isiklikku.
Ernst Seraphim isa, Ferdinand Seraphim (1827–1894) oli advokaat Kuramaa kubermangus, tema vend August Robert Seraphim (1863–1924) oli ajaloolane ja Richard Seraphim (1866–1939) oli jurist, 1918 Jelgava bürgermeister. 
Ta oli abielus Sophie Wegeneriga (1871–1945). Ernst Seraphimil oli kaks poega, kirjanikud ja ajaloolased Hans-Jürgen Seraphim (1899–1962) ja Peter-Heinz Seraphim (1902–1979).
Paul Mescal

Paul Colm Michael Mescal (ametialaselt tuntud kui Paul Mescal; sündinud 2. veebruaril 1996 Maynoothis Kildare'i krahvkonnas Iirimaal) on Iiri näitleja.
Näitlejakarjääri teatrilavastuses alustanud Mescal sai rahvusvaheliselt tuntuks mängides Connell Waldronit iiri lühiseriaalis "Normaalsed inimesed" (2020), pälvides selle rolli eest Emmy auhinna nominatsiooni ning BAFTA auhinna võidu.
2023. aastal oli Mescal nomineeritud parima meespeaosatäitja Oscarile rolli eest filmis "Päikesepõletus" (2022).
Ta mängis noorena gaeli jalgpalli, kuid loobus pärast lõualuu vigastust.
Mescali esimene lavaetteaste näitlejana oli 16-aastaselt Fantoomi rollis muusikalis "Ooperifantoom". 
2017. aastal lõpetas Mescal Trinity College Dublini ülikooli näitekunsti bakalaureusekraadiga.
Isiklikku.
Mescalil on noorem vend ja õde. Mescal räägib inglise ja iiri keelt. Ta on intervjuudes nentinud, et käib "terve mõistuse hoidmiseks" teraapias ning "inimeste ootused informatsioonile tema eraelust" ajavad teda marru, sest "see pole kellegi kõrvalise asi, ning selle kommenteerimine on kohatu ja ebameeldiv." 
Mescal mängib klaverit ja on esitanud oma lauljast õe Nell Mescaliga kavereid. Aastatel 2020–2022 oli Mescal lähedastes suhetes laulja Phoebe Bridgersiga, astus üles Bridgersi laulu "Savior Complex" muusikavideos ning oli taustalaulja laulu "So Much Wine" salvestusel.
Moodne viievõistlus 2024. aasta suveolümpiamängudel

 
Moodne viievõistlus 2024. aasta Pariisi suveolümpiamängudel toimus 8.-11. augustil 2024 Versailles' palees ja Arena Paris Nord. Versailles' palees toimusid kõik kaasaegsed viievõistlused, ainsaks erandiks olid vehklemise edetabelivoorud, mis toimusid Põhja-Pariisi areenil. Võisteldi kahel võistlusel, üks meestele ja teine ​​naistele.
2021. aasta lõpus teatas Rahvusvaheline Olümpiakomitee, et kaasaegne viievõistlus arvatakse pärast 2024. aastat olümpiaprogrammist välja pärast 2020. aasta Tokyo naiste võistluse ratsutamissegmendis tekkinud poleemikat, mille tõttu visati Saksamaa treener Kim Raisner mängudelt välja füüsilise rünnaku tõttu hobusele.
Vastuseks sellele intsidendile hoiatas ROK Rahvusvaheline moodsa viievõistluse liitu (UIPM), et see asendaks ratsutamissegmendi uue viienda distsipliiniga, et kaaluda selle spordiala tulevastesse olümpiamängudele kaasamist. Pärast UIPM-i teatamist plaanidest asendada ratsutamise segment takistussõiduga, taastati moodne viievõistlus 2028. aasta suveolümpiamängudeks.
Võistluste formaat.
Kaasaegne viievõistlus sisaldab viit ala; püstolilaskmine, epeevehklemine, 200 meetri vabaujumine, takistussõit ja 3,2 kilomeetri pikkune murdmaajooks.
Esimesed kolm ala (vehklemine, ujumine ja takistussõit) hinnatakse punktisüsteemis. Need punktid teisendatakse seejärel viimase kombineeritud ala (püstolilaskmine ja murdmaajooks) ajalisteks händikäpiks, kusjuures punktiliider stardib esimesena ja iga teine ​​võistleja alustab viitstardist vastavalt sellele, mitu punkti nad liidrist maha jäävad. Sellest tulenevalt on jooksu finišijärjestus ürituse lõplik paremusjärjestus.
Sarnaselt eelmistele mängudele koosneb vehklemine kahest voorust: traditsiooniline ring pluss "boonusring". Võistlejad järjestatakse vastavalt sellele, mitu võitu nad teenivad. Boonusvoor peetakse ühel rajal, väljalangemise süsteemis. Ringvõistluse kaks madalaima asetusega võistlejat on vastamisi järjekordses ühe puutetorkes; võitjale omistatakse lisapunkt (ringvõidud on väärt 5 punkti) ja pääseb vastamisi madalaima edetabelis oleva võistlejaga. See jätkub edetabelil ülespoole, kuni kõik võistlejad on boonusvoorus võistelnud.
Ujumisosa koosneb 200 meetri vabaujumisest.
Takistussõidus sõidetakse võõra hobusega 12 takistusega rajal. Skoor põhineb karistustel kukkumise, keeldumise, kukkumise ja ajalimiidi ületamise eest. Pärast Tokyos toimunud takistussõitu tõstatati muret mõne võistleja kehva ratsutamisoskuse ja selle võistluse osa eetika pärast, mistõttu spordiala juhtorgan lubas läbivaatamist.
Laskejooksus on jooksu- ja püstolilaskmise alad kombineeritud, nagu see on olnud alates 2012. aastast: sportlasi ootavad ees neli laskmisringi, millele järgneb 800 meetri jooks. Igas laskmisvoorus lasevad nad laserpüstolist 10 meetri kaugusel asuvatesse sihtmärkidesse. Võistlejad peavad tabama viis sihtmärki või neil peab olema 50 sekundit, enne kui nad saavad liikuda järgmisele jooksuetapile; vahelejäänud laskude eest lisatrahvi ei määrata. Kuna sportlaste stardid on jagatud kolme esimese võistluse põhjal, on võitja esimene sportlane, kes ületab finišijoone.
Medalitabel.
 Korraldajariik (Prantsusmaa)
Nakhon Si Thammarati provints

Nakhon Si Thammarati provints on 1. järgu haldusüksus Tais. See asub riigi lõunaosas Tai lahe ääres.
Haldusjaotus.
Provints jaguneb halduslikult 23 maakonnaks ("amphoe"), mis omakorda jagunevad 165 vallaks ("tambon") ja 1428 külaks ("muban").
Roma lipp

Roma lipp (roma keeles "O styago le romengo") on romade rahvuslipp. Roma lipp ja hümn kinnitati ametlikult 8. aprillil 1971. aastal toimunud Esimesel Romade Maailmakongressil Londonis. 
Sümboolika.
Lipp on jagatud kaheks väljaks – sinine (ülemine) ja roheline (alumine), mis sümboliseerivad vastavalt taevast ja maad. Lipu keskel on punane 16-kodaraga dharmatšakra, mis sümboliseerib romade arvatavat India päritolu (sarnane dharmatšakra on ka India riigilipul). 
Sanskriti keeles (millest pärineb ka roma keel) nimetati 16 kodaraga ratast "tšakraks", mis tähendab "saatust". Ratta sümboolika Indias on surma ja taassünni, pideva uuenemise igavene tsükkel: midagi, mis on romade kultuuri sügavalt imbunud, puudutades selle suhteid materiaalse vara ja lähedastega. 
Rohelist välja tõlgendatakse ka kui materiaalset ja praktilist, sinist välja vaimse valdkonnana; punane ratas tähendab hobuvankri ratast ning sümboliseerib rändamist ja liikumist. Lipu elemendid räägivad sellest, et  mustlane on terve elu teel, nii füüsiliselt või hingeliselt, kuid ka seda, et ta ei peaks unustama maiseid asju. Ratta punane värv on vere värv, mida romad valasid Teise maailmasõja ajal võitluses fašismiga, samuti genotsiidiohvrite veri, mida ajalugu ei tohiks kunagi unustada. Punane värv sümboliseerib ka tuld, mis on rändeluviisi tähtis osa. Telkimiskohas peatumine, lõkke hoidmine, koos toidu valmistamine, sööma istumine, tule ääres laulmine ja tantsimine.
Kasutamine.
Roma lippu kasutatakse igaaastastel avalikel üritustel nagu näiteks 8. aprillil tähistatav rahvusvaheline romade päev, mis kinnitati 1990. aastal neljandal Romade Kongressil Poolas. Samuti 2. augustil, mil mälestatakse romade holokaustis ("Porajmos") hukkunuid. 
2. mail 2025. aastal heiskas Itaaliast pärit kunstnik ja roma õiguste aktivist Gennaro Spinelli roma lipu Mount Everestil.
Keszthelyi kreis

Keszthelyi kreis (ungari keeles "Keszthelyi járás") on 2. järgu haldusüksus (kreis) Ungaris Zala komitaadi idaosas. Kreisi halduskeskus on Keszthelyi linn.
Lõunas ja kagus piirneb Keszthelyi kreis Balatoni järvega.
Kreisis on 30 omavalitsust, sealhulgas kaks linna: Keszthely ja Hévíz.
Lenti kreis

Lenti kreis (ungari keeles "Lenti járás") on 2. järgu haldusüksus (kreis) Ungaris Zala komitaadi lääneosas. Kreisi halduskeskus on Lenti linn.
Lenti kreis piirneb läänes ja edelas Sloveeniaga.
Kreisis on 48 omavalitsust.
Edela-Paapua provints

Edela-Paapua provints (indoneesia keeles "Papua Barat Daya") on 1. järgu haldusüksus (provints) Indoneesias. See asub Uus-Guinea saare loodepoolses osas, hõlmates Doberai poolsaare lääneosa ja Raja Ampati saared. Provintsi keskus on Sorong.
Provints moodustati 2022. aastal Lääne-Paapua provintsi läänepoolsest osast.
2023. aastal elas provintsis hinnanguliselt 617 700 inimest.
Letenye kreis

Letenye kreis (ungari keeles "Letenyei járás") on 2. järgu haldusüksus (kreis) Ungaris Zala komitaadi lääneosas. Kreisi halduskeskus on Letenye linn.
Letenye kreis piirneb edelas Horvaatiaga ja Sloveeniaga.
Kreisis on 27 omavalitsust.
Nagykanizsa kreis

Nagykanizsa kreis (ungari keeles "Nagykanizsai járás") on 2. järgu haldusüksus (kreis) Ungaris Zala komitaadi lõunaosas. Kreisi halduskeskus on Nagykanizsa linn.
Nagykanizsa kreis piirneb edelas Horvaatiaga.
Kreisis on 49 omavalitsust, sealhulgas komitaadi õigustega linn Nagykanizsa ja Zalakarosi linn.
Zalaegerszegi kreis

Zalaegerszegi kreis (ungari keeles "Zalaegerszegi járás") on 2. järgu haldusüksus (kreis) Ungaris Zala komitaadi põhjaosas. Kreisi halduskeskus on Zalaegerszegi linn.
Kreisis on 84 omavalitsust, sealhulgas komitaadi õigustega linn Zalaegerszeg ja veel kaks linna: Pacsa ja Zalalövő.
Zalaszentgróti kreis

Zalaszentgróti kreis (ungari keeles "Zalaszentgróti járás") on 2. järgu haldusüksus (kreis) Ungaris Zala komitaadi kirdeosas. Kreisi halduskeskus on Zalaszentgróti linn.
Kreisis on 20 omavalitsust.
Bonyhádi kreis

Bonyhádi kreis (ungari keeles "Bonyhádi járás") on 2. järgu haldusüksus (kreis) Ungaris Tolna komitaadi lõunaosas. Kreisi halduskeskus on Bonyhádi linn.
Kreisis on 25 omavalitsust, sealhulgas kaks linna: Bonyhád ja Nagymányok.
Dombóvári kreis

Dombóvári kreis (ungari keeles "Dombóvári járás") on 2. järgu haldusüksus (kreis) Ungaris Tolna komitaadi lääneosas. Kreisi halduskeskus on Dombóvári linn.
Kreisis on 16 omavalitsust.
Paksi kreis

Paksi kreis (ungari keeles "Paksi járás") on 2. järgu haldusüksus (kreis) Ungaris Tolna komitaadi kirdeosas. Kreisi halduskeskus on Paksi linn.
Paksi kreis piirneb idas Doonau jõega.
Kreisis on 15 omavalitsust, sealhulgas kaks linna: Paks ja Dunaföldvár.
Opotška maakond

Opotška maakond (vene keeles "Опочецкий уезд") oli Pihkva provintsi (1719−1772), Pihkva kubermangu (1772−1777 ja 1796−1927) ja Pihkva asehaldurkonna (1777−1796) haldusüksus. Maakonnalinn oli Opotška, mis oli aastatel 1772−1776 kubermangu keskus.
Haldusjaotus.
XX sajandi algul jagunes maakond 15 vallaks:
Szekszárdi kreis

Szekszárdi kreis (ungari keeles "Szekszárdi járás") on 2. järgu haldusüksus (kreis) Ungaris Tolna komitaadi kaguosas. Kreisi halduskeskus on Szekszárdi linn.
Szekszárdi kreis piirneb idas Doonau jõega.
Kreisis on 17 omavalitsust, sealhulgas komitaadi õigustega linn Szekszárd ja Bátaszéki linn.
Tamási kreis

Tamási kreis (ungari keeles "Tamási járás") on 2. järgu haldusüksus (kreis) Ungaris Tolna komitaadi loodeosas. Kreisi halduskeskus on Tamási linn.
Kreisis on 32 omavalitsust, sealhulgas kolm linna: Tamási, Gyönk ja Simontornya.
Johannes Gutenberg (kass)

Johannes Gutenberg (sündinud sügisel 2009 Tartus) on majakass Tartu Aparaaditehase Loomelinnakus. Kass on saanud oma nime trükimasina leiutaja Johannes Gutenbergi järgi.
Kirjeldus.
Gutenberg on mustvalge, keskmist kasvu, kollaste silmadega, rahuliku olekuga, kuid äkilise loomuga isane kass.
Elulugu.
Kass Gutenbergi arvatav sünniaasta on 2009. Ta oli algselt Eesti Trüki- ja Paberimuuseumi majakass, kuhu ta ilmus 2012. aastal. Muuseum asus siis aadressil Kastani 38. Gutenbergi päriskodu asus muuseumi läheduses, kuhu kass hiljem enam tagasi ei läinudki. Algselt on kass pärit loomade varjupaigast, kus tema nimi oli Seli. Hiljem muudeti see trükikunsti leiutaja Johannes Gutenbergi järgi uueks.
Kui muuseum 2014. aasta juunis Tartu Aparaaditehase Loomelinnakusse kolis, asus sinna elama ka Gutenberg, tema territoorium laienes üle kogu maja. Sellest ajast on kõigile majalistele tuttavat kassi kohatud igal pool maja kontorites ja kohvikutes, aga ka Aparaaditehase naaberkinnistutel.
Näiteks on ta sage külaline Aparaaditehase Erinevate Tubade Klubi öistel drum'n'bass-i üritustel ning külastab erinevaid restorane, galeriisid ja seminariruume.
Kassi 15. sünnipäeva tähistati 2. novembril 2024.
2025. aasta mais sai kass autolt löögi, kuid pääses suurematest traumadest.
Turundustöö.
Kass Gutenbergi on nimetatud Trükimuuseumi, hiljem kogu Aparaaditehase turundusdirektoriks, kus tema ülesanne on läbi ühismeedia meelitada inimesi külastama Aparaaditehase asutusi. Tema peamine ülesanne on suhteid luua ja inimesi liita.
Gutenbergil on olemas oma veebileht, Facebooki leht ja temast on nii ajakirjanduses kui sotsiaalmeedias ilmunud mitmeid persoonilugusid.
Aparaaditehases on kass Gutenbergil oma ürituste sarjad, näiteks Gutenbergi jutumeeter, tehase majaekskursioon “Gutenbergi radadel”. Kassi kümnendal sünnipäeval korraldati Aparaaditehases juubelipidustused, mille raames toimusid majaekskursioonid ja Trükimuuseumis sai terve päeva jooksul trükkida kass Johannes Gutenbergi pildiga postkaarte.
2021. esitati Aparaaditehases Tähtvere Tantsukeskuse rännaklavastust “Gutenberg”.
Kuna kass külastab sageli ka kõrvalasuva Hektori hosteli numbritubasid, siis on tema järgi nime saanud Hektori kohviku Gutenbergi-nimeline kook ning Kastani tänaval on üles seatud silt “Tähelepanu! Tehasekass”.
Tolna kreis

Tolna kreis (ungari keeles "Tolnai járás") on 2. järgu haldusüksus (kreis) Ungaris Tolna komitaadi idaosas. Kreisi halduskeskus on Tolna linn.
Tolna kreis piirneb idas Doonau jõega.
Kreisis on 4 omavalitsust.
Celldömölki kreis

Celldömölki kreis (ungari keeles "Celldömölki járás") on 2. järgu haldusüksus (kreis) Ungaris Vasi komitaadi idaosas. Kreisi halduskeskus on Celldömölki linn.
Kreisis on 28 omavalitsust, sealhulgas kaks linna: Celldömölk ja Jánosháza.
Koshī provints

Koshī provints on 1. järgu haldusüksus Nepalis. See asub riigi kaguosas.
Haldusjaotus.
Provints jaguneb halduslikult 14 ringkonnaks.
Nempont-Saint-Firmin

Nempont-Saint-Firmin on vald Põhja-Prantsusmaal Pas-de-Calais' departemangus.
Nempont-Saint-Firmin asub Authie jõe orus, Somme'i departemangu piiri ääres, u. 13 km Montreuil-sur-Merist lõunas, tee N1 ääres.
Frederik Rønnow

Frederik Riis Rønnow (sündinud 4. augustil 1992 Horsensis) on Taani jalgpallur, kes mängib väravavahina Saksamaa kõrgliigaklubis Union Berlin ja Taani jalgpallikoondises.
Ta alustas klubikarjääri kodulinnaklubis AC Horsens, mille meeskonnas debüteeris ta Taani kõrgliigas hooajal 2011/12. Hooajal 2013/14 oli ta laenul Taani kõrgliigaklubis Esbjerg. Aastatel 2015–2018 kuulus ta Taani kõrgliigaklubi Brøndby ridadesse. 2016. aastal pälvis Rønnow Brøndby aasta mängija auhinna.
2018. aasta juulis siirdus ta Saksamaa kõrgliigaklubisse Eintracht Frankfurt. Frankfurdi esiväravavahiks Rønnow kahe hooaja jooksul ei kujunenud ning hooajal 2020/21 oli ta laenul Saksamaa kõrgliigaklubis Schalke.
2021. aasta juulis liitus ta Berliini Unioniga. Hooajal 2022/23 sai Rønnow Berliini Unioni esiväravavahiks.
Taani jalgpallikoondises debüteeris Rønnow 31. augustil 2016 sõprusmängus Liechtensteini vastu. Rønnow on olnud Taani koondise varuväravavaht kahtedel maailmameistrivõistlustel (2018 ja 2022) ning kahtedel Euroopa meistrivõistlustel (2020 ja 2024).
Neuville-sous-Montreuil

Neuville-sous-Montreuil on vald Põhja-Prantsusmaal Pas-de-Calais' departemangus.
Neuville-sous-Montreuil Montreuil-sur-Meri idapoolne eeslinn, tee D113 ääres, tee N1 lähedal.
Körmendi kreis

Körmendi kreis (ungari keeles "Körmendi járás") on 2. järgu haldusüksus (kreis) Ungaris Vasi komitaadi edelaosas. Kreisi halduskeskus on Körmendi linn.
Körmendi kreis piirneb edelas Sloveeniaga ja loodes Austriaga.
Kreisis on 46 omavalitsust, sealhulgas kaks linna: Körmend ja Őriszentpéter.
Sańkhuvāsabhā ringkond

Sańkhuvāsabhā ringkond on 2. järgu haldusüksus Nepalis Koshī provintsis. See asub provintsi põhjaosas. Ringkond piirneb põhjas Tiibetiga.
Ringkonna põhjaosas paikneb osa Himaalaja mägedest, sealhulgas Makalu (Hiina-Nepali piiril), mille tipp on 8485 meetri kõrgusel merepinnast. Läbi ringkonna voolab lõunasse Tiibetist alguse saanud Aruni jõgi, moodustades ringkonna territooriumil maailma ühe sügavaima oru.
Haldusjaotus.
Ringkond jaguneb halduslikult 13 omavalitsusüksuseks.
Rahvastik.
Ringkonnas räägib nepali keelt emakeelena 46,1%, tamangi 8,8%, šerpa 8,0%, kulungi 6,6%, limbu 5,0% ja teisi keeli 25,5% elanikest.
Kőszegi kreis

Kőszegi kreis (ungari keeles "Kőszegi járás") on 2. järgu haldusüksus (kreis) Ungaris Vasi komitaadi põhjaosas. Kreisi halduskeskus on Kőszegi linn.
Kőszegi kreis piirneb läänes ja põhjas Austriaga.
Kreisis on 21 omavalitsust, sealhulgas kolm linna: Kőszeg, Bük ja Csepreg.
Sárvári kreis

Sárvári kreis (ungari keeles "Sárvári járás") on 2. järgu haldusüksus (kreis) Ungaris Vasi komitaadi keskosas. Kreisi halduskeskus on Sárvári linn.
Kreisis on 42 omavalitsust, sealhulgas kaks linna: Sárvár ja Répcelak.
Szentgotthárdi kreis

Szentgotthárdi kreis (ungari keeles "Szentgotthárdi járás") on 2. järgu haldusüksus (kreis) Ungaris Vasi komitaadi lääneosas. Kreisi halduskeskus on Szentgotthárdi linn.
Szentgotthárdi kreis piirneb põhjas ja loodes Austriaga ning lõunas Sloveeniaga.
Kreisis on 16 omavalitsust.
Szombathelyi kreis

Szombathelyi kreis (ungari keeles "Szombathelyi járás") on 2. järgu haldusüksus (kreis) Ungaris Vasi komitaadi lääneosas. Kreisi halduskeskus on Szombathelyi linn.
Szombathelyi kreis piirneb läänes Austriaga.
Kreisis on 40 omavalitsust, sealhulgas komitaadi õigustega linn Szombathely ja Vépi linn.
Tāplejuńgi ringkond

Tāplejuńgi ringkond on 2. järgu haldusüksus Nepalis Koshī provintsis. Asub provintsi idapoolses kirdenurgas. 
Ringkond piirneb läänes Sańkhuvāsabhā ringkonnaga, põhjas Tiibetiga ja idas Sikkimi osariigiga.
Ringkond on mägine piirkond, kus asub maailma kõrguselt kolmas mägi Kanchenjunga (8586 m). 
Tāplejuńgi tähtsaim jõgi on Tamori.
Haldusjaotus.
Ringkond jaguneb halduslikult üheksaks omavalitsusüksuseks.
Rahvastik.
Ringkonnas räägib limbu keelt emakeelena 39,4%, nepali 33,6%, šerpa 12,3%, tamangi 4,3% ja teisi keeli 10,4% elanikest.
Bāgmatī provints

Bāgmatī provints on 1. järgu haldusüksus Nepalis. 
Bāgmatī on üks Nepali 2015. aastal moodustatud seitsmest provintsist. Ta on Nepali rahvaarvult teine provints ja pindalalt viies provints. Piirneb põhjas Tiibetiga ja idas Koshī provintsiga.
Provintsi keskus on Hetauda. Provintsis asub ka riigi pealinn Katmandu.
Haldusjaotus.
Provints jaguneb halduslikult 13 ringkonnaks.
Dolkhā ringkond

Dolkhā ringkond on 2. järgu haldusüksus Nepalis Bāgmatī provintsis. 
Ringkond asub provintsi kirdeosas. Dolkhā piirneb põhjas Tiibetiga.
Haldusjaotus.
Ringkond jaguneb halduslikult üheksaks omavalitsusüksuseks.
Rahvastik.
Ringkonnas räägib nepali keelt emakeelena 65,2%, tamangi 15,9%, thami 8,0%, šerpa 4,5%, ja teisi keeli 6,4% elanikest.
Gańḍakī provints

Gańḍakī provints on 1. järgu haldusüksus Nepalis. 
Gańḍakī on üks Nepali 2015. aastal moodustatud seitsmest provintsist. Piirneb põhjas Tiibetiga ja idas Bāgmatī provintsiga.
Provintsi keskus on Pokhara. 
Haldusjaotus.
Provints jaguneb halduslikult 11 ringkonnaks.
Myāgdi ringkond

Myāgdi ringkond on 2. järgu haldusüksus Nepalis Gańḍakī provintsis. Asub provintsi lääneosas. 
Haldusjaotus.
Ringkond jaguneb halduslikult kuueks omavalitsusüksuseks.
Rahvastik.
Ringkonnas räägib nepali keelt emakeelena 94,4%, magari 2,2% ja teisi keeli 3,4% elanikest.
Vasvári kreis

Vasvári kreis (ungari keeles "Vasvári járás") on 2. järgu haldusüksus (kreis) Ungaris Vasi komitaadi lõunaosas. Kreisi halduskeskus on Vasvári linn.
Kreisis on 23 omavalitsust.
Repetobasidium

Repetobasidium on klassi "Agaricomycetes" kuuluv kandseente perekond.
Ajka kreis

Ajka kreis (ungari keeles "Ajkai járás") on 2. järgu haldusüksus (kreis) Ungaris Veszprémi komitaadi keskosas. Kreisi halduskeskus on Ajka linn.
Kreisis on 11 omavalitsust.
Balatonalmádi kreis

Balatonalmádi kreis (ungari keeles "Balatonalmádi járás") on 2. järgu haldusüksus (kreis) Ungaris Veszprémi komitaadi kaguosas. Kreisi halduskeskus on Balatonalmádi linn.
Balatonalmádi kreis piirneb kagus, lõunas ja edelas Balatoni järvega.
Kreisis on 11 omavalitsust, sealhulgas kolm linna: Balatonalmádi, Balatonfűzfő ja Balatonkenese.
Balatonfüredi kreis

Balatonfüredi kreis (ungari keeles "Balatonfüredi járás") on 2. järgu haldusüksus (kreis) Ungaris Veszprémi komitaadi lõunaosas. Kreisi halduskeskus on Balatonfüredi linn.
Balatonfüredi kreis piirneb lõunas ja kagus Balatoni järvega.
Kreisis on 22 omavalitsust.
Devecseri kreis

Devecseri kreis (ungari keeles "Devecseri járás") on 2. järgu haldusüksus (kreis) Ungaris Veszprémi komitaadi lääneosas. Kreisi halduskeskus on Devecseri linn.
Kreisis on 28 omavalitsust.
Pápa kreis

Pápa kreis (ungari keeles "Pápai járás") on 2. järgu haldusüksus (kreis) Ungaris Veszprémi komitaadi põhjaosas. Kreisi halduskeskus on Pápa linn.
Kreisis on 49 omavalitsust.
Sümegi kreis

Sümegi kreis (ungari keeles "Sümegi járás") on 2. järgu haldusüksus (kreis) Ungaris Veszprémi komitaadi lääneosas. Kreisi halduskeskus on Sümegi linn.
Kreisis on 21 omavalitsust.
September 2024

September 2024, kroonika.
2024. aasta september algas pühapäeval ja lõppes 30 ööpäeva hiljem esmaspäeval.
Felicity Aston

Felicity Aston on (sündinud 7. oktoobril 1977 Kentis) on Briti polaaruurija ja polaarrändur.
Ta töötas aastatel 2000–2003 Antarktika poolsaare lähedal Adelaide'i saarel asuva British Antarctic Survey allüksuse Rothera uurimisjaamas vanemmeteoroloogina.
Polaarrändurina on ta osalenud ekspeditsioonidel Kanadas (2005) ja Gröönimaal (2006). 2009. aastal oli ta seitsmeliikmelise naistiimi juht Antarktika ekspeditsioonis, mille käigus suuskadel jõuti lõunapoolusle. 2012. aastal sai temast esimene retkleja, kes suusatas üksi üle Antarktise maismaa, läbides 59 päeva jooksul 1744 kilomeetrit.
2014. aastal juhtis Ashton Islandi ekspeditsiooni. Selle käigus kogus tema meeskond Islandi põhjapoolseima liustiku – Drangajökulli – pinnalt lume- ja jääproove, et analüüsida mikroplasti, musta süsiniku ja raskmetallide olemasolu.
2018. aastal juhtis ta naistest koosnevat ekspeditsiooni põhjapoolusele (koosseisu kuulus ka kuningliku päritolu Katari mägironija ʾAsmāʾ al-Thānī).
Tapolca kreis

Tapolca kreis (ungari keeles "Tapolcai járás") on 2. järgu haldusüksus (kreis) Ungaris Veszprémi komitaadi edelaosas. Kreisi halduskeskus on Tapolca linn.
Tapolca kreis piirneb lõunas Balatoni järvega.
Kreisis on 33 omavalitsust, sealhulgas kaks linna: Tapolca ja Badacsonytomaj.
Várpalota kreis

Várpalota kreis (ungari keeles "Várpalotai járás") on 2. järgu haldusüksus (kreis) Ungaris Veszprémi komitaadi lääneosas. Kreisi halduskeskus on Várpalota linn.
Kreisis on 8 omavalitsust, sealhulgas kaks linna: Várpalota ja Berhida.
Veszprémi kreis

Veszprémi kreis (ungari keeles "Veszprémi járás") on 2. järgu haldusüksus (kreis) Ungaris Veszprémi komitaadi keskosas. Kreisi halduskeskus on Veszprémi linn.
Kreisis on 19 omavalitsust, sealhulgas komitaadi õigustega linn Veszprém ja Herendi linn.
Zirci kreis

Zirci kreis (ungari keeles "Zirci járás") on 2. järgu haldusüksus (kreis) Ungaris Veszprémi komitaadi kirdeosas. Kreisi halduskeskus on Zirci linn.
Kreisis on 15 omavalitsust.
Purjetamine 2024. aasta suveolümpiamängudel

 
2024. aasta suveolümpiamängude purjetamisvõistlused peeti 28. juulist 8. augustini Marseille'i jahisadamas. Nendel mängudel kümnel erineval võistlusel võistelnud purjetajate arvu oli vähendatud 350-lt 330-le, kusjuures mehed ja naised jagunesid võrdselt. Lisaks oli 2024. aasta Pariisi purjetamisprogrammis sisse viidud mitmeid olulisi muudatusi, et tugevdada soolist võrdõiguslikkust ja suurt mitmekesisust kvalifitseerumisprotsessis osalevate riikide vahel.
Medalitabel.
 Korraldajariik (Prantsusmaa)
Fokino (Primorje krai)

Fokino on linn Venemaal Primorje krais. Asub Jaapani mere ääres, 136 km kaugusel Vladivostokist.
Asula rajati 1891. aastal Tihhookeanski (Тихоокеанский) külana. Asulasse rajati Vaikse ookeani laevastiku baas. 1958. aastal sai töölisaleviks. 1980. aastal sai asula linnaks ja endise Vaikse ookeani laevastiku ülema Vitali Fokini järgi uue nime Fokino. Ühtlasi kuulutati kinniseks linnaks postiaadressiga Škotovo-17.
Rulasõit 2024. aasta suveolümpiamängudel

 
2024. aasta suveolümpiamängude rulavõistlused peeti 28. juulist 7. augustini Place de la Concorde'il, mis naasis programmi teist korda pärast spordiala ametlikku debüüti kolm aastat varem Tokyos 2020. Nooruslike talentide esitlemise ja pidevalt tõusva võistluse taseme tõttu võistles 2024. aasta Pariisis rohkem rulalasi neljal medalivõistlusel (tänav ja park nii meestele kui naistele), kuna nimekirja suurus suureneb 80-lt Tokyos 88-le Pariisis.
Medalitabel.
 Korraldajariik (Prantsusmaa)
Teemu Tainio

Teemu Mikael Tainio (sündinud 27. septembril 1979 Tornios) on Soome jalgpallitreener ja endine jalgpallur.
Jalgpallurikarjäär.
Klubikarjääri jooksul mängis ta Soome klubides Haka (1996–1997) ja HJK (2013–2014), Prantsusmaa kõrgliigaklubis Auxerre (1997–2005), Inglismaa kõrgliigaklubides Tottenham Hotspur (2005–2008), Sunderland (2008–2009) ja Birmingham City (2009–2010), Hollandi kõrgliigaklubis Amsterdami Ajax (2010–2011) ning Major League Socceri (MLS) klubis New York Red Bulls (2011–2012).
Soome jalgpallikoondises mängis Tainio aastatel 1998–2014 kokku 64 korda ja lõi kuus väravat.
Jalgpallurina mängis ta erinevatel positsioonidel poolkaitses, kuid Tottenhamis peatreener Juande Ramose käe all paremkaitsjana.
Treenerikarjäär.
Pärast jalgpallurikarjääri lõppu on Tainio töötanud treenerina. Aastatel 2019–2023 juhendas ta Soome klubi Haka. 2023. aasta oktoobrist kuni 2024. aasta jaanuarini oli ta abitreener Küprose klubis AEL Limassol.
2024. aasta märtsis sai ta Eesti Meistriliiga klubis Tallinna Kalevi abitreeneriks. 2024. aasta augusti alguses määrati Tainio Tallinna Kalevi esindusmeeskonna peatreeneriks.
2024. aasta juunis sai Tainio lisaks Soome koondise abitreeneriks.
Estadio José Zorrilla

Estadio José Zorrilla on jalgpallistaadion Hispaanias Valladolidis. See on jalgpalliklubi Valladolidi Reali kodustaadion. Staadion mahutab 27 618 pealtvaatajat.
Staadion valmis 1982. aastal samal aastal Hispaanias toimuvate jalgpalli maailmameistrivõistluste tarbeks. Enne seda mängis Valladolidi Real 1940. aastal valminud staadionil, mis kandis samuti nime Estadio José Zorrilla ja mis asus Valladolidi teises linnaosas. Mõlemad staadionid said nime luuletaja José Zorrilla (1817–1893) järgi.
Esimene jalgpallimatš peeti staadionil 20. veebruaril 1982, kui Valladolid Real alistas Hispaania liigamängus Athletic Bilbao tulemusega 1:0. Sama aasta 13. aprillil peeti staadionil Hispaania karikafinaalis, milles Madridi Real võitis Sporting de Gijóni tulemusega 2:1.
1982. aasta jalgpalli maailmameistrivõistlustel toimusid staadionil alagrupimängud Tšehhoslovakkia ja Kuveidi, Prantsusmaa ja Kuveidi ning Prantsusmaa ja Tšehhoslovakkia vahel.
6. septembril 1997 esines staadionil Michael Jackson enda HIStory World Touri raames. Valladolidis toimunud kontsert oli turnee Euroopa kontsertidest kõige viimane.
2016. aastal peeti staadionil Hispaania ragbi karikavõistluste finaalmäng SilverStorm El Salvadori ja VRAC Entrepinaresi vahel. Mäng tõi staadionile kokku üle 26 000 pealvaataja, millega see oli kõige suurema pealtvaatajate arvuga Hispaanias peetud ragbimäng.
Onga (Ungari)

Onga on linn Ungaris Borsod-Abaúj-Zempléni komitaadis Miskolci kreisis.
Geograafiline asend.
Onga asub Miskolci kesklinnast ligikaudu 10 km idas. Linna läbib Miskolc–Hidasnémeti raudteeliin.
Ajalugu.
Küla on esmamainitud 1222. aastal. 1588. aastal põletasid türklased Onga maha, kuid see ehitati peagi uuesti üles. 19. sajandi teisel poolel algas Onga kiire areng, mida mõjutas paljuski Miskolci lähedus. Linnaks sai Onga 15. juulil 2013.
Rang-du-Fliers

Rang-du-Fliers on vald Põhja-Prantsusmaal Pas-de-Calais' departemangus.
Rang-du-Fliers asub Opaalrannikul, 6 km rannast ja 8 km Montreuil-sur-Merist kagus tee D917 ääres. Rang-du-Fliers' raudteejaamal on ühendused Calais', Boulogne'i, Amiens'i ja Pariisiga.
Ajalugu.
Rang-du-Fliers sai vallaks 1870. aastal, olles varem vaid asundus Vertoni vallas. Selle asunduse elanikkond elas vaeselt keset sajandite jooksul luidete taha tekkinud soid ja põlde. Paadimehed, kudujad, töölised ja mõned üürnikud hõivasid paljude kuivenduskraavide äärde maale ehitatud savist, kruusast ja õlgedest seintega maju.
"Rang" pärineb sõnast "Rin", mis tähendab kanalit või "Tringue" kuivenduskraavi (seda terminit leidub endiselt linnast põhja pool asuvas Great Tringue'is) ja see on tihedalt seotud inglise rhyne'iga. "Fliers" pärineb flaami sõnast "Vliet", mis tähendab "väikest jõge". Sellest ka nimi "Rein-Vliet" (Rang-du-Fliers). See etümoloogia on aja jooksul mõnevõrra muutunud, nii et leiame Reng-du-Fliezi Beauraini lossi 1633. aasta sissekandest, "Le Rang Deflier" 1790. aasta kaardilt ja "Le Rang d'Effliers" 1830. aasta sõjaväekaardilt.
Rang-du-Fliers' tulevik muutus 19. sajandi keskpaigas, kui ehitati raudteeliin Pariisist Calais'sse. 1848. aastal keeldus Vertoni linnapea väidetava reostuse tõttu jaama ehitamisest linna ja see otsustati ehitada hoopis Rang-du-Fliers'sse.
Raudteejaam omandas kiiresti tähtsuse, eriti kui 1858. aastal ehitati suhkruveski ja vald nautis üha kasvavat õitsengut, andes 1914. aastale eelnenud aastatel peedikampaaniate ajal tööd kuni 800 inimesele.
Alates 1867. aastast oli Rang-du-Fliers' külas kõik valla loomiseks olemas: kirik (1864), preester, kalmistu, jaam, kool ja tehas, mis meelitas üha rohkem töölisi sinna elama. Vertonist eraldumise idee sai oma tee, sellele aitas kaasa Vertoni volikogu ülesnäidatud huvipuudus. Pärast kahte petitsiooni ja paljusid tuliseid vaidlusi tõsteti Rang-du-Fliers keiserliku dekreediga 17. juulil 1870 valla staatusesse.
Recques-sur-Course

Recques-sur-Course on vald Põhja-Prantsusmaal Pas-de-Calais' departemangus.
Recques-sur-Course asub 6 km Montreuil-sur-Merist põhja pool tee D167 ääres ja Course'i jõe kallastel.
Sorrus

Sorrus on vald Põhja-Prantsusmaal Pas-de-Calais' departemangus.
Sorrus asub 3 km Montreuil-sur-Merist läänes teede D144 ja D145 ristumiskoha ümbruses.
Suur idakriis

Suur idakriis oli sõjaline konflikt Osmanite Riigi Balkani poolsaare aladel aastatel 1875–1878. Kriis koosnes mitmetest õlestõusudest ja sõdadest ning lõppes suurjõudude sekkumise ning 1878. aasta Berliini lepinguga.
Diósd

Diósd (saksa keeles "Orasch") on linn Ungaris Pesti komitaadis Érdi kreisis.
Geograafiline asend.
Diósd asub Érdist vahetult kirdes, Budapesti kesklinnast ligikaudu 12 km edelas.
Ajalugu.
Diósdi on esmamainitud 1278. aastal.
Diósd hävis Türgi ikke ajal. Hiljem tulid piirkonda elama serbia ja saksa asunikud. Külas olid suured viinamarjaistandused. Diósd sai suurkülaks 2012.aastal ja linnaks 2013. aastal.
Majandus.
Diósdis asub kuullaagreid ja koonusrull-laagreid tootev ettevõte New MGM Zrt.
Tigny-Noyelle

Tigny-Noyelle on vald Põhja-Prantsusmaal Pas-de-Calais' departemangus.
Tigny-Noyelle asub 11 km Montreuil-sur-Merist lõunas tee D143 ääres ja väga "Autoroute A16" lähedal, Authie jõe orus. Külas on arboreetum, "Arboretum de Tigny-Noyelle", mis hõlmab kõiki piirkonna liike. Küla on rahvusvahelise klassikalise muusika festivali "Musica Nigella" kodulinn, mis toimub igal aastal maist juunini.